Yá ta a la venta ElKalendariu de 2023: ‘Ultramarinos LaKadarma’
#000002
Yá ta na cai el nuevu Kalendariu de la LaKadarma. La banda gaites asoleya’l so tradicional almanaque, que nesta ocasión entitúlase ‘Ultramarinos LaKadarma‘ y que recrea dalgunos cartelos icónicos de la publicidá n’Asturies, sirviéndose de los sos componentes pa facelo y da-y esi toque kadármicu. Asina presenten dende la banda gaites esti calendariu que yá ta a la venta por 14 euros (y col Kalendariu de 2019 de regalu) na tienda online de 
#000003
Doce anuncios, doce meses. Anuncios como’l del papel de fumar de La Panoya, el de Chocolates Coto, mantega Arias, cerveza Águila Negra o lleche de LAGISA son dalgunos de los que conformen esti calendariu, nel que la portada presenta a un engalanáu Julio Rodríguez (Draque, Llan de Cubel y miembru de LaKadarma) ufriendo la botella d’Anís de la Asturiana.
#000004
Ye un almanaque, como davezu, compuestu por 7 fueyes peles dos cares, con 2 semeyes por cada anunciu, una miniatura del orixinal y la versión recreada polos componentes en mayor tamañu. Inclúi los meses en grande y los sos recuadros p’apuntar l’axenda y los planes de caún. Amiesta tamién el calendariu llunar, la transición de les estaciones, los cambios d’horariu y munches fiestes y efemérides.
#000005
Pandereteros d’Anguaño da’l so primer conciertu esti domingu na Taberna Narciso de Teberga
#000011
«Moriyón n’Arxentina llogró profesionalizar l’oficiu de gaiteru tradicional como lu conocía n’Asturies»
#000012